<https://www.elle.ro/people/adela-popescu-si-radu-valcan-sarbatoresc-7-ani-de-cand-s-au-casatorit-857370#article>
<http://schema.org/articleBody>
"\nAdela Popescu și Radu Vâlcan formează unul dintre cele mai îndrăgite cupluri din showbiz-ul autohton. Cei doi s-au cunoscut la filmările serialului &quot;Iubire și onoare&quot; și trăiesc o poveste de dragoste de 11 ani, iar în luna august a anului 2015 s-au căsătorit.\n\n\n\nAdela Popescu și Radu Vâlcan se află în această perioadă în Republica Dominicană, împreună cu cei trei copii ai lor, acolo având loc filmările emisiunii &quot;Sunt celebru, scoate-mă de aici!&quot;, pe care Adela o prezintă împreună cu Cabral.\n\n\n\nPrezentatoarea a profitat de momentele libere de la filmări pentru a transmite un mesaj pe rețelele de socializare, dezvăluind fanilor că ea și soțul ei aniversează 7 ani de când s-au căsătorit.\n\n\n\n&quot;Șapte ani de la nuntă. Trei copii. Cuplul rezistă&quot;, a scris Adela Popescu în descrierea imaginilor în care apare alături de soțul ei.\n\n\n\n  \n\n\n\n\n\n\n\n\n\n\nVezi această postare pe Instagram\n\n\n\n\n\n\n\n\n\n\n\n\n\n\n\n\n\n\n\n\n\n\n\nO postare distribuită de Adela Popescu (@adela_popescu)\n\n\n \n\n\nCe regrete are Adela Popescu cu privire la nunta cu Radu Vâlcan\n\n\n\nAdela Popescu și Radu Vâlcan s-au cununat civil pe 21 august 2015. Cununia religioasă a avut loc a doua zi, pe 22 august. Cei doi s-au bucurat de o nuntă ca-n povești, într-un decor de vis, mai exact de domeniul Hadar Chalet din Brașov, un loc despre care vedeta povestea pe blogul personal că este &quot;unic în România, înconjurat de păduri de brazi, flori multicolore, la 1000 metri altitudine&quot;, și au petrecut de joi până duminică alături de familie și prieteni.\n\n\n\nNunta lor a fost una restrânsă și discretă, departe de ochii curioșilor, la care au participat 60 de persoane. Printre invitați s-au numărat și vedete și totodată apropiați ai celor doi, cum ar fi Dana Rogoz și soțul ei, Radu Dragomir, Irina și Răzvan Fodor, Cristina Ciobănașu, Vlad Gherman, Alina Chivulescu și Ada Condeescu.\n\n\n\nAdela Popescu a dezvăluit recent în cadrul emisiunii &quot;Vorbește Lumea&quot; de la PRO TV că are un regret în ceea ce privește nunta cu Radu Vâlcan.\n\n\n\n&quot;Am avut în total 60 de oameni, cu tot cu staff. Cred că nunțile acum s-au schimbat și nu se mai fac așa mari și cu fast. Eu am avut numai prietenii buni alături și familia. Am și acum două persoane în minte pe care regret că nu le-am invitat&quot;, a spus Adela Popescu.\n\n\n\nCitește și:Gina Pistol a publicat o imagine adorabilă cu fiica ei, Josephine\n\n\n\nFoto: Instagram\n"
<https://www.elle.ro/people/adela-popescu-si-radu-valcan-sarbatoresc-7-ani-de-cand-s-au-casatorit-857370>